દુનિયામાં સૌથી વધારે કમાણી કરનારા હવે એમેઝોનના સ્થાપક જેફ બેઝોસ બની ચૂક્યા છે. કમાણીના મામલે બિલ ગેટ્સ અને વોરેન બફેટ આગળ રહેતા હતા, હવે જેફ આ યાદીમાં સૌથી ધનિક છે. એક વિચાર માણસને ક્યાંથી ક્યાં લઈ જાય તેનું ઉદાહરણ છે જેફ. માનવીની અત્યારની સૌથી મોટી સમસ્યા તેની વ્યસ્તતા છે અને સૌથી મોટો ફાયદો મોબાઈલ છે. મોબાઈલમાંથી જ વસ્તુઓનો ઓર્ડર અપાતો હોય અને ઘરે બેસીને દરેક વસ્તુ મેળવી શકાતી હોય તો ? આ વિચારને અગ્રિમ સ્થાન પર રાખી જેફની કંપની એમેઝોન ચાલેલી. અને અત્યારે પુરપાટ વેગે દોડી રહી છે. જેટલી ક્લિક ફેસબુક પેજ પર થતી હશે, તેનાથી વધારે જેફના એમેઝોન .કોમ પર થતી હશે.